แสนสิริ ใจป้ำอัด 2 หมื่นล้าน เปิด 8 คอนโดมิเนียมยึดหัวหาดเส้นทางรถไฟฟ้า
นายอุทัย อุทัยแสงสุข รองกรรมการผู้จัดการอาวุโส สายงานพัฒนาธุรกิจและพัฒนาคอนโดมิเนียม บริษัท แสนสิริ จำกัด (มหาชน) หรือ SIRI เปิดเผยว่า ในปีนี้บริษัทได้เตรียมแผนรุกตลาดคอนโดมิเนียมอย่างเต็มสูบ โดยตั้งเป้าเปิดโครงการใหม่ 8 โครงการ มูลค่ารวม 21,000 ล้านบาท ที่สำคัญจะเน้นพัฒนาคอนโดมิเนียมในทำเลติดเส้นทางรถไฟฟ้า ซึ่งบริษัทเป็นผู้นำตลาดมาอย่างยาวนาน รวมถึงมีแผนกลยุทธ์ครอบคลุมกลุ่มลูกค้าชาวต่างชาติเพิ่มขึ้น โดยในปีนี้ตั้งเป้าเพิ่มยอดขายกลุ่มชาวต่างชาติเป็น 3,500 ล้านบาท ซึ่งปีที่ผ่านมาสามารถทำได้ 1,600 ล้านบาท,ปีนี้บริษัทตั้งเป้ายอดขายรวมสำหรับคอนโดฯไว้ประมาณ 22,000 ล้านบาท จากเป้าหมายยอดขายรวมของบริษัท 30,000 ล้านบาท,ทั้งนี้ ในการพัฒนาคอนโดมิเนียมทั้ง 8 โครงการจะอยู่ในพื้นที่กรุงเทพมหานครและปริมณฑล แบ่งเป็นโครงการระดับไฮเอนด์ 3 โครงการ ราคาตั้งแต่ 200,000 บาทต่อตารางเมตร (ตร.ม.) โครงการระดับกลางอีก 4 โครงการ ราคาตั้งแต่ 70,000-80,000 บาทต่อ ตร.ม. และโครงการระดับล่างอีก 1 โครงการ โดยมีแผนทยอยเปิดตัว และโครงการแรกที่เปิดตัวคือ The Monument ห่างสถานีรถไฟฟ้าบีทีเอสสนามเป้า 300 เมตร มูลค่าโครงการ 1,400 ล้านบาท,นอกจากนี้ บริษัทยังได้เตรียมเปิดตัวคอนโดมิเนียมโครงการแรกภายใต้ความร่วมมือกับบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS เปิดตัวโครงการ The Line เดอะไลน์ จตุจักร-หมอชิต มูลค่าโครงการ 5,600 ล้านบาท โดยจะพัฒนาภายใต้บริษัท บีทีเอส แสนสิริ โฮลดิ้ง วัน จำกัด ซึ่งเป็นบริษัทร่วมทุนระหว่างแสนสิริและบีทีเอส มีทุนจดทะเบียนเริ่มต้น 100 ล้านบาท ในสัดส่วน 50 : 50 โดยจะเปิดตัวในไตรมาส 2 ปีนี้,นายอุทัยกล่าวอีกว่า ขณะนี้บริษัทได้แต่งตั้งตัวแทนจำหน่ายอสังหาริมทรัพย์ในประเทศจีน เพื่อเน้นเจาะตลาดคนจีนโดยเฉพาะ ซึ่งที่ผ่านมาแนวโน้มการซื้อคอนโดฯในประเทศไทยของกลุ่มคนจีนมีเพิ่มขึ้น โดยปัจจุบันคนจีนที่มีเงินส่วนใหญ่มีความต้องการหาซื้อบ้านพักหลังที่ 2 ในต่างประเทศเป็นจำนวนมาก.
ในปีนี้บริษัทได้เตรียมแผนรุกตลาดคอนโดมิเนียมอย่างเต็มสูบ โดยตั้งเป้าเปิดโครงการใหม่ 8 โครงการ มูลค่ารวม 21,000 ล้านบาท ที่สำคัญจะเน้นพัฒนาคอนโดมิเนียมในทำเลติดเส้นทางรถไฟฟ้า
ข่าวเศรษฐกิจ,อุทัย อุทัยแสงสุข,คอนโดมิเนียมแสนสิริ,ทำเลติดรถไฟฟ้า,ตั้งเป้ายอดขาย,แผนกลยุทธ์,ลูกค้าชาวต่างชาติ